"देश तभी तरक्की करेगा जब समाज से गैर बराबरी को समाप्त कर दिया जाएगा। जातिप्रथा सामाजिक एकता में सबसे बड़ी बाधा है। इसमें बंधे होने के कारण लोगों की सोच संकुचित हो जाती है। लोग पूरी मानवता, समाज और देश का भला करने और होने की जगह अपनी जाति तक ही सिमट कर रह जाते हैं। जाति व्यवस्था से देश में चुनाव प्रक्रिया भी निष्पक्ष तौर पर नहीं हो पाती है। एक योग्य और अच्छे उम्मीदवार को वोट देने के बजाए लोग अपनी जाति के अयोग्य और यहां तक कि दागदार छवि के उम्मीदवारों को भी चुनाव में विजय दिला देते हैं।"